Café Lemonia: mai 2010
Kjempegod sommerdessert.
Stivpisk eggehviter og sitronsaft. Pisk gradvis inn sukkeret. Vend inn hakket sjokolade, bakepulver og kokos. Hell røren i en bakepapirkledt 24 cm springform og stek på nederste rille ved 170 grader i ca 40 minutter.
Pisk fløten til krem og vend inn hakket Bounty. Bre over kaken rett før servering.
Posted by Lemonia at 02:00 2 kommentarer:
Denne sausen bruker jeg til det meste, f.eks. pasta (gjerne med små krydrete kjøttboller i), lasagne og pizza (denne oppskriften er nok til flere pizzaer). Lag gjerne en stor gryte når du først er i gang og frys ned i passe porsjoner. Dermed sparer man mye tid og både pasta med kjøttsaus og pizza kan være på bordet på rekordtid, uten å ty til ferdigsauser, og hjemmelaget smaker jo mye bedre.
Hakk løk, hvitløk, selleri, gulrot og paprika og stek mykt i smør eller olje. Tilsett tomater (min favoritt er hermetiske cherrytomater fra Mutti) og resten av ingrediensene. La småkoke under lokk minst 30 minutter, gjerne lengre. Fisk ut laurbærbladet og kjør sausen glatt i blender (evt kan den være som den er, hvis du liker tomatsausen "chunky"). Kan fint fryses.
Posted by Lemonia at 13:49 1 kommentar:
Når dagene er varme er det godt med kald middag som ikke krever så mye forberedelse. Brødet og aïolien kan lages i forveien og ellers er det lite som trenger tilberedning, det meste skal bare legges på fat. Perfekt sommermat hvor man kan mikse ulike småretter og tilbehør slik man selv vil, og alle kan plukke det de har lyst på.
2 baller fersk mozzarella
et par ss gresk yoghurt eller yoghurt naturell
focaccia (oppskrift her)
Skjær mozzarella og tomater i skiver og legg pent på fat. Hell over litt god olivenolje og dryss på salt og pepper. Bruk evt en vinaigrette i stedet og ha gjerne løkringer på også.
Paprika- og fetaostruller:
Grill paprikaene i ovnen til skinnet blir svart. Legg i en plastpose og la hvile 5-10 minutter. Dra av skinnet og fjern frøene. Del paprikakjøttet i lange brede strimler. Smuldre fetaosten og bland med yoghurt, olivenolje, salt, pepper og finhakkede urter. Legg litt på hver paprikastrimmel og rull sammen.
Posted by Lemonia at 14:29 2 kommentarer:
1 kg grovbaktsmel
Varm vannet til det er fingervarmt og løs gjæren i vannet. Bland alt i en kjøkkenmaskin og la deigen elte godt. Dekk til og hev ca 45 minutter. Kna deigen og del to emner. Form og legg i smurte brødformer. Dekk til og la etterheve ca 30 minutter. Stekes på nederste rille ved 225 grader i 40-45 minutter. Avkjøl på rist.
Posted by Lemonia at 14:44 3 kommentarer:
Pikekyss er nydelig i seg selv, og bare ved å bytte hvitt sukker med brunt får man en helt annen smaksopplevelse. De blir mer karamell/lakrisaktige i smaken, sprø på toppen og herlig seige i bunnen.
Stivpisk eggehvitene. Pisk gradvis inn sukkeret til du får en tykk og blank marengs. Sprøyt pikekyss på bakepapirkledt stekebrett og stek ved 125 grader i ca 1 time.
Kjempegode kanelboller på svensk vis. Jeg fikk litt dårlig tid og laget mine i full fart før jeg skulle ut, så jeg glemte helt å tvinne beina slik det står i oppskriften. Dermed ble de ikke så fine som de pleier å være (typisk at det var akkurat den gangen jeg skulle ta bilde av dem at jeg ikke laget dem fine), men jeg får huske på å ta et bedre bilde neste gang de bakes. Uansett utseende smakte de like godt som alltid. :-)
et vispet egg til pensling
Smelt smøret og rør inn melken, varm til det er fingervarmt. Rør gjæren ut i væsken, tørrgjær blandes rett i melen. Ha alle ingrediensene i en kjøkkenmaskin og la den gå 5 minutter slik at deigen blir godt knadd. Dekk til og la heve 1 time. Kjevle ut deigen til en lang leiv. Pisk sammen smør, sukker og kanel (har dessverre ikke eksakte mål her, jeg tok bare litt på slump, men skal prøve å måle neste gang) og bre utover leiven. Brett leiven i to fra den øverste langsiden. Skjær deigen i remser, men la dem henge litt sammen øverst, omtrent som en bukse. Tvinn hvert buksebein rundt og knyt så en knute på dem. Legg på stekebrett. Dekk til og la etterheve 30 minutter. Pensle med vispet egg og dryss på perlesukker. Stek ved 200 grader i 10-15 minutter. Avkjøl på rist.
Posted by Lemonia at 21:11 2 kommentarer:
Godt tilbehør til kjøttkakene jeg la ut oppskrift på tidligere denne uken.
Del gulrøttene i skiver og snitt kålhodet (her har jeg brukt savoykål, men vanlig hvit kål er like bra). Kok begge møre i lettsaltet vann (gulrøttene trenger mer tid enn kålen, så begynn med den og tilsett kålen halvveis i koketiden). Lag hvit saus ved å smelte smøret og røre inn hvetemelet. Spe gradvis med melk. La småkoke noen minutter for å få bort den rå melsmaken. Smak til med salt, pepper og revet muskat. Bland inn de kokte grønnsakene.
Posted by Lemonia at 14:12 1 kommentar:
Man skal ikke kimse av gode hjemmelagede kjøttkaker, servert med brun saus, kokte poteter, kålstuing og stekt løk. Mat trenger ikke være "moderne" eller fra fjerne land for å smake godt. Noen ganger er det enkle vel så smakfullt. Jeg synes kjøttkaker blir saftigere, og man får ikke så hard stekeskorpe, hvis de bare brunes først og så etterstekes i ovn framfor å stekes helt ferdig i panne.
2 ss griljermel/knust kavring
½ ts hver av malt ingefær og muskat
Kna kjøttdeigen seig med saltet. Tilsett resten av ingrediensene og spe med litt og litt melk til du får passe konsistens på farsen, den skal være litt løs. Bruk en spiseskje dyppet i vann og form kjøttkaker med den i håndflaten. Klem dem litt flate, så reduserer du steketiden. Brun kjøttkakene i panne og etterstek i ovn ved 200 grader i ca 30 minutter, evt la dem trekke i brun saus.
Posted by Lemonia at 13:58 1 kommentar:
Disse fantastisk gode kjeksene har vært en favoritt i familien vår i mange år. Jeg så den i et av mammas ukeblad da jeg var yngre og den ble etterhvert fast innslag i julebaksten (men vi lager dem gjerne når som helst). I følge ukebladet fikk disse kjeksene navnet sitt fordi den svenske kongefamilien har servert dem til gjestene sine. Og hvis noe er bra nok for den svenske kongefamilien er det sannelig bra nok for resten av oss. De er i allefall farlig gode. :-)
Pisk smør og begge sukkerslag lyst og porøst. Rør så inn egget og deretter resten av ingrediensene. Sett røren kaldt 30 minutter. Legg små klatter på stekebrett, beregn god avstand mellom for de flyter utover under stekingen. Stekes på 190 grader i ca 8 minutter. La avkjøles litt på brettet og legg så på rist.
Posted by Lemonia at 13:45 2 kommentarer:
Dette kan du bruke til f.eks. retter som kreolsk kyllingpasta eller kreolerpiroger, blande med smeltet smør og helle over popcorn, blande med mel og vende inn strimler av kyllingfilet som så friteres eller stekes, bruke til smaksetting av potetmos (gjerne med biter av grillet paprika) osv osv. Mulighetene er mange.
30 g sort pepper
1-2 ss cayennepepper (etter hvor sterkt du vil ha det)
Bland alt sammen og oppbevar på tett boks.
Posted by Lemonia at 13:40 Ingen kommentarer:
Nydelig iskake. Perfekt som dessert etter grillmåltidet.
2 store Daim, hakkede
Stivpisk eggehvitene. Visp gradvis inn sukkeret til en tykk marengs. Vend inn mandlene. Hell i en bakepapirkledt og smurt 24-26 cm springform. Stek ved 150 grader i ca 45 minutter. Avkjøl helt i formen.
Pisk eggeplommer og sukker til eggedosis. Visp fløten til krem. Vend eggedosis, krem og hakket Daim sammen. Fordel over marengsbunnen i formen. Sett i fryseren til kaken er stivnet.